I oppveksten var hun med i Bærum Barneteater. Hun tok artium ved studiespesialiserende linje på Oslo katedralskole. Der var hun aktiv i Kattateateret, og spilte i alle de tre stykkene som ble satt opp i årene hun gikk der. Hun utdannet seg til skuespiller ved Statens Teaterhøgskole i årene 1996–1999. Etter utdannelsen har hun blant annet arbeidet ved Teatret Vårt i Molde frem til hun i 2002 ble ansatt ved Det Norske Teatret i Oslo.